Marcus Aemilius Lepidus (consul 187 a.C.n. et 175 a.C.n.)

Marcus Aemilius Lepidus (natus die ingnoto – mortuus anno 152 a.C.n.) fuit senator et vir consularis Romanus.

 Cursus honorum 
Aemilius 201 a.C.n. legatus in Graeciam ad Ptolemaeum V regem Aegyptiorum et Philippum V regem Macedonum missus estTitus Livius, Ab urbe condita XXXI 2,1-4; 18,1-4; Polybius, Historiae XVI 27; 34,1-7. Fuit aedilis curulis anno 193, praetor Siciliae (191) et consul I (anno 187 a.C.n. una cum Gaio Flaminio C.f.). Hoc anno Marcus Aemilius Lepidus cum Liguribus pugnavit, quo bello duas aedes vovit, Dianae et Iunoni Reginae. Eodem anno claram viam quae e Placentia ad Ariminum ducebat aedificari iussit. Haec via et tota regio in eius honorem  nomen 'Aemilia' acceperuntTitus Livius, Ab urbe condita XXXIX 2,7-11. Anno 183 IIIvir colonias Romanas Parmam et Mutinam deduxit. Lepidus, qui iam ab anno 199 a.C.n. pontifex cooptatus erat, anno 180 a.C.n. Pontifex Maximus creatus est. Anno 179 censor factus, dehinc sexies princeps senatus appellatus estPlutarchus, Vita Aemilii Paulli 38.9.. Anno quo censor fuit templa Dianae et Iunonis Reginae dedicavit, quod factum ludis scaenicis publice celebratum estTitus Livius XL,52,1.. Anno 175 a.C.n. una cum Marco Fulvio Nobiliore consul II fuit et de Liguribus triumphavit. Anno 173 Xvir agris dandis in Liguria et Gallia. Statua in Capitolio ei posita estValerius Maximus, Factorum et dictorum memorabilium libri IX III 1,1.

 Bibliographia 


 Notae 

Lepidus, Marcus
Categoria:Senatores
Categoria:Praetores Siciliae
Categoria:Pontifices Maximi
Categoria:Censores